Paniekaanvalle en Nuzac. | Health24
Posted by: Blondie | 2004/11/03
Paniekaanvalle en Nuzac.
Ek het omtrent 8 maande gelede vir jou geskryf en vertel van hierdie paniekaanvalle wat ek gekry het wat so erg was dat ek glad nie êrens heen kon ry nie. Ek het toe Nuzac begin drink, een elke dag en is wonderbaarlik van omtrent al my fobies en definitief van my fobie oor ry en my paniekaanvalle genees. Ek het ook glad nie enige medikasie gebruik nie, en 'n helse fobie daaroor ook gehad, maar vandat ek die Nuzac drink is ek omtrent 'n ander mens. Ek ry duisende kilometers sonder enige paniekaanvalle ens. Ek wil weet of ek Nuzac die res van my lewe moet gebruik, kan ek geleidelik daarmee ophou, kan ek verslaaf raak daaraan, verander dit nie die chemiese samestellings in jou brein nie? Ek wil net NOOIT weer 'n paniekaanval kry nie, maar ek voel ook nie om die res van my lewe pille te gebruik nie. Wat moet ek doen? My lewe is regtig nou wonderlik, en ek sal dit graag so wil hou maar sonder die pille. Baie dankie.
Blondie, die veiligste sal wees om dit waarskynlik vir tenn minste 5 jaar te drink en dan geleidelik daarvan af te probeer gaan. Fluoxetine is so veilig dat baie vrouens dit a reg deur hulle swangerskap gedrink het en die babas het niks oorgekom ie. Die sal ook glad nie you brein se samestelling verander nie (dit verander net die serotonien vlakke terug na normaal) en dit is nie verslawend nie. Sterkte.